
รายงานการประชุมสภาองค์การบริหารส่วนตำบลแม่ฟ้าหลวง
สมัยสามัญ สมัยที่ 1 ครั้งที่ ๑/๒๕6๔ ประจำปี พ.ศ.๒๕6๔
วันพุธที่ 10 กุมภาพันธ์ พ.ศ. 2564
 ณ ห้องประชุมสภาองค์การบริหารส่วนตำบลแม่ฟ้าหลวง
-------------------------------

ผู้มาประชุม 
1.นายพงษ์ศักดิ์

อภิสวัสดิ์สุนทร 

ประธานสภา อบต.แม่ฟ้าหลวง
2.นายประเสริฐ

คำลือ


รองประธานสภา อบต.แม่ฟ้าหลวง
3 .นายสัจจา

นวลลม


สมาชิกสภา อบต. หมู่ที่ ๑
๔.นายชาญชัย

จิราวัฒนาการ

สมาชิกสภา อบต. หมู่ที่ ๒
5. นายอดุลย์

อภิพรรัตน์

สมาชิกสภา อบต. หมู่ที่ ๒



6. นายวันชัย

ปรีชาสถาพรกุล

สมาชิกสภา อบต. หมู่ที่ ๓



7. นายไพโรจน์

เมธีกิตติคุณ

สมาชิกสภา อบต. หมู่ที่ ๓




8. นายฐากร

เดชพัฒนกิจ

สมาชิกสภา อบต. หมู่ที่ ๔
9.นางสาวศุภรัตน์
จะพือ


สมาชิกสภา อบต. หมู่ที่ ๕
10.นายธงชัย

วิบูลจิตเจริญ

สมาชิกสภา อบต. หมู่ที่ ๗
11.นายฉลอง

แสงยะ


สมาชิกสภา อบต. หมู่ที่ ๘
12.นายอาผ่า

อาจอ


สมาชิกสภา อบต. หมู่ที่ 9
13.นายสุเทพ

อยู่ลือ


สมาชิกสภา อบต. หมู่ที่ ๑๑
14.นายมานะ

อยู่ลือ


สมาชิกสภา อบต. หมู่ที่ ๑๑
15.นายอาจา

มาเยอ


สมาชิกสภา อบต. หมู่ที่ ๑๒
16.นายชัยมงคล

อภิสิริพัฒนา

สมาชิกสภา อบต. หมู่ที่ ๑๔
17.นายธนภูมิ

โลชา


สมาชิกสภา อบต. หมู่ที่ ๑๔



18.นายอดิศร

อินทร์บุญ

สมาชิกสภา อบต. หมู่ที่ ๑๕



19.นายดี

แสงสว่าง

สมาชิกสภา อบต. หมู่ที่ ๑๕



20.นางมาริสา

ไอ่แสน


สมาชิกสภา อบต. หมู่ที่ ๑๖
21.นางสาวฐิติรัตน์
บุญชัย


สมาชิกสภา อบต. หมู่ที่ ๑๗
22.นางสาวจามจุรี
ศรีใส


สมาชิกสภา อบต. หมู่ที่ ๑๘
23.นายสมคิด    
เจริญดี


สมาชิกสภา อบต. หมู่ที่ ๑๘
24.นายอาตือ

อยู่ลือ


สมาชิกสภา อบต. หมู่ที่ ๑๙
๒๕.นายเผ่าพันธ์ธิน
ธรรมบัณฑิต

เลขานุการสภา อบต.แม่ฟ้าหลวง
/ผู้ไม่มาประชุม...
-2-
ผู้ไม่มาประชุม 
1.นายสุรชัย

สุขนภาสวัสดิ์

สมาชิกสภา อบต. หมู่ที่ ๕
2.นายรัชพล

วิเศษเพิ่มพร

สมาชิกสภา อบต. หมู่ที่ ๑๐
๓.นายอาผ่า

มาเยอ


สมาชิกสภา อบต. หมู่ที่ ๑๒
๔.นางสาวอนุธิดา
วรุณพรฐิตามร

สมาชิกสภา อบต. หมู่ที่ ๑๖
๕.นายอนุชิต

ลิจาง


สมาชิกสภา อบต. หมู่ที่ ๑๙



ผู้เข้าร่วมประชุม 
1.นายวิทยา

วิเศษเจริญธรรม

รองนายก อบต.แม่ฟ้าหลวง
2.นายสุภาพ

ตาสามดี


เลขาฯ นายก อบต.แม่ฟ้าหลวง
3.นายนพเดช

ใจคำมา


นิติกร รก.หัวหน้าสำนักปลัด 
4.นางสาวกมลวรรณ
วังมณี


ผอ.กองคลัง



5.นายอุทัย

ทะวะดี


ผอ.กองช่าง
6.นายอรรถวุฒิ

แผ่นทอง

ผอ.กองการศึกษาฯ
7.นายธิติพงษ์

กุสาปัน


นักจัดการงานทั่วไปชำนาญการ
8.นางรัชนก

เรือนมา


นักวิชาการเกษตรปฏิบัติการ
9.นางสาววิรภัทร
บุตรจันทร์

นักวิชาการตรวจสอบภายใน 






ปฏิบัติการ
10.นายจรัสชัย

อุปกิจ


นักพัฒนาชุมชนปฏิบัติการ
๑๑.นายปฎิภาณ

ไอ่เย


ผู้ช่วยเจ้าพนักงานธุรการ
เริ่มประชุมเวลา 09.30 น.
เมื่อที่ประชุมพร้อมแล้ว นายเผ่าพันธ์ธิน  ธรรมบัณฑิต เลขานุการสภา                 องค์การบริหารส่วนตำบลแม่ฟ้าหลวง ได้ตรวจสอบผู้ลงชื่อแล้วครบองค์ประชุม             จึงเรียนเชิญสมาชิกสภาองค์การบริหารส่วนตำบลแม่ฟ้าหลวง เข้าห้องประชุม           และประธานสภาฯ กล่าวเปิดการประชุมและดำเนินการประชุมตามระเบียบวาระการประชุม ดังนี้

ระเบียบวาระที่ ๑
เรื่องที่ประธานจะแจ้งต่อที่ประชุม  
ประธานสภาฯ
กล่าวเปิดประชุมและชี้แจงรายละเอียดให้ที่ประชุมทราบ
1.1 ผู้ว่าราชการจังหวัดเชียงรายได้มีประกาศห้ามเผาเศษวัชพืช ตั้งแต่วันที่ 1 กุมภาพันธ์ – วันที่ 15 เดือนเมษายน 2564 ขอให้ทุกท่านประชาสัมพันธ์ให้ประชาชนในหมู่บ้านทราบด้วยครับ
/1.2 ขอให้ทุกท่าน...

1.2 ขอให้ทุกท่านช่วยกันสอดส่องดูแลการลักลอบออกไปทำงานประเทศเพื่อนบ้านของคนในหมู่บ้าน และคนจากประเทศเพื่อนบ้านลักลอบเข้ามาในหมู่บ้าน ซึ่งอาจนำเชื้อไวรัสโควิด มาแพร่ระบาดในหมู่บ้านได้  และขอให้ท่านประชาสัมพันธ์คนในหมู่บ้านให้เว้นระยะห่างทางสังคม ล้างมือบ่อยๆ สวมหน้ากากอนามัย
1.3 งานสีสันดอยตุงปีนี้มีการจัดงานเพียง 23 วัน เนื่องจากสถานการการแพร่ระบาดของโรคโควิด รายได้ลดลงจากปีที่ผ่านมา ร้อยละ 50 และยกเลิกการเก็บค่าธรรมเนียมชาวบ้านที่มาขายของในงาน

1.4 คพต. นายอำเภอ กำนัน ผู้ใหญ่บ้าน ได้มีการประชุมปรึกษาหารือเรื่องการประกาศเขตอนุรักษ์ห้ามล่าสัตว์ป่าระหว่างรอยต่อกับประเทศพม่า หมู่ที่ 10          หมู่ที่ 12 และหมู่ที่ 19 บริเวณเหนืออ่างเก็บน้ำบ้านจะลอ เนื้อที่ประมาณ 550 ไร่
1.5 เรื่องการบริหารจัดการขยะ กรณีมีผู้รับเหมาก่อสร้างเข้ามาขออนุญาตก่อสร้างในพื้นที่ คพต. จะระบุข้อความในข้อตกลง เรื่องการเก็บขนเศษวัสดุและขยะที่เกิดจากการก่อสร้างว่าให้ผู้รับเหมาเป็นผู้นำไปกำจัดนอกพื้นที่ และขอให้ผู้บริหารพิจารณาเพิ่มข้อความดังกล่าวลงในสัญญาด้วยครับ
ที่ประชุมฯ

รับทราบ

ระเบียบวาระที่ ๒ 
เรื่องรับรองรายงานการประชุม
ประธานสภาฯ
ขอเชิญรองประธานสภาฯ อ่านรายงานการประชุมสภาองค์การบริหารส่วนตำบล                    แม่ฟ้าหลวง ให้สมาชิกสภาองค์การบริหารส่วนตำบลแม่ฟ้าหลวง สมัยวิสามัญ               สมัยที่ ๓ ครั้งที่ 1/๒๕63 เมื่อวันอังคาร ที่ 2๙ ธันวาคม  2563
รองประธานสภาฯ
ขอให้ที่ประชุมฯ ตรวจและรับรองรายงานการประชุมสภาองค์การบริหารส่วนตำบล            แม่ฟ้าหลวง สมัยวิสามัญ  สมัยที่ ๓ ครั้งที่ 1/๒๕63 เมื่อวันอังคาร ที่ 2๙ ธันวาคม  2563 และกระผมได้อ่านรายงานการประชุมสภาองค์การบริหารส่วนตำบล               แม่ฟ้าหลวง  ให้สมาชิกสภาองค์การบริหารส่วนตำบลแม่ฟ้าหลวง ได้ตรวจอีกครั้ง 
ประธานสภาฯ
หากไม่มีผู้ใดขอแก้ไข จึงขอมติที่ประชุมฯ ว่าจะรับรองรายงานการประชุมสภาองค์การบริหารส่วนตำบลแม่ฟ้าหลวง สมัยวิสามัญ สมัยที่ ๓ ครั้งที่ 1/๒๕63             เมื่อวันอังคาร ที่ 2๙ ธันวาคม  2563 โปรดยกมือครับ
ที่ประชุมฯ
มีมติรับรองรายงานการประชุมสภาองค์การบริหารส่วนตำบลแม่ฟ้าหลวง                  สมัยวิสามัญ สมัยที่ ๓ ครั้งที่ 1/๒๕63 เมื่อวันอังคาร ที่ 2๙ ธันวาคม  2563จำนวน 23 เสียง  งดออกเสียง ๑ เสียง (ประธานสภาฯ)
ระเบียบวาระที่ ๓   
กระทู้ถาม
-  ไม่มี   
/ระเบียบวาระที่ ๔…

ระเบียบวาระที่ ๔  
เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ


- ไม่มี
ระเบียบวาระที่ ๕
เรื่องที่เสนอใหม่

ประธานสภาฯ
๕.1 พิจารณากำหนดวันเริ่มสมัยประชุมสามัญ ประจำปี พ.ศ.๒๕๖๔
เรื่องการพิจารณากำหนดวันเริ่มสมัยประชุมสามัญประจำปี พ.ศ.2564                 และสมัยที่ 1 ประจำปี พ.ศ.2565 ขอเชิญฝ่ายเลขานุการสภาฯ ชี้แจงรายละเอียดครับ
เลขานุการสภาฯ
ตามระเบียบกระทรวงมหาดไทยว่าด้วยการประชุมสภาท้องถิ่น พ.ศ.2547 ข้อ 11 เมื่อมีประธานสภาท้องถิ่นแล้ว ให้สภาท้องถิ่นเลือกรองประธานสภาท้องถิ่น เลขานุการสภาท้องถิ่น และให้ประธานสภาท้องถิ่นนำปรึกษาในที่ประชุมเกี่ยวกับการประชุมสมัยสามัญ ดังนี้

สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้น จะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้น มีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วันฯลฯ และการกำหนดสมัยประชุมดังกล่าวมีแนวทางปฏิบัติ  ที่กระทรวงมหาดไทยกำหนดไว้ คือ การกำหนดสมัยประชุมสามัญ อย่างน้อย ปีละ 2 สมัย แต่ไม่เกิน 4 สมัย ปีที่ผ่านมามีการประชุมสมัยสามัญ ประจำปี พ.ศ.2563 กำหนดอยู่ 4  สมัย และสมัยประชุม สมัยสามัญสมัยที่ 1 ประจำปี พ.ศ.2564

สมัยที่ 1 คือ ระหว่างวันที่ 1 - 15 กุมภาพันธ์ 2564 มีกำหนด 15 วัน และขอเสนอกำหนดวันในสมัยประชุมสภาสมัยสามัญ ประจำปี 2564

สมัยที่ 2 ของปี 2564 กำหนดระหว่างวันที่ 1-15 พฤษภาคม 2564 เพื่อรายงานการติดตามประเมินผลแผนพัฒนาท้องถิ่นห้วงเดือนเมษายน           และพิจารณาข้อราชการตามภารกิจหน้าที่


สมัยที่ 3 ของปี 2564  กำหนดร​ะหว่างวันที่ 1-15 สิงหาคม 2564   เพื่อพิจารณา ร่างข้อบัญญัติงบประมาณรายจ่ายให้เสร็จสิ้นก่อนวันที่ 15 สิงหาคม 2564 ตามที่กฎหมายกำหนดและพิจารณาข้อราชการตามภารกิจหน้าที่

สมัยที่ 4 ของปี 2564  กำหนดระหว่างวันที่ 16-30 ตุลาคม 2564 เพื่อให้ผู้บริหารฯ สรุปผลการดำเนินงานประจำปี 2564 การติดตามประเมินผลแผนพัฒนาท้องถิ่นห้วงเดือนตุลาคม แผนการดำเนินงาน และรายงานผลการปฏิบัติงานของนายก อบต. ต่อสภาฯ และสมัยที่ 1 ของปี 2565 กำหนดระหว่างวันที่ 1-15 กุมภาพันธ์ 2565 

ที่ประชุมมีความเห็นเป็นอย่างใด ขอให้ที่ประชุมพิจารณาตามที่กฎหมายกำหนด ตามที่กระผมได้ชี้แจงฯ ไปแล้วครับ 
/ประธานสภาฯ
เมื่อได้มีแนวทาง...

ประธานสภาฯ
เมื่อได้มีแนวทางปฏิบัติในการกำหนดสมัยประชุมสภาฯ สมัยสามัญ ประจำปี               พ.ศ.2563 และสมัยประชุมสามัญ สมัยที่ 1 ของปี พ.ศ.2564 ตามที่เลขานุการสภาฯ ชี้แจงไปแล้วนั้น เพื่อให้สมาชิกสภาฯ ได้ทราบว่าช่วงใดที่ต้องทำภารกิจต่าง ๆ และเมื่อกำหนดการประชุมสภาฯ สมัยสามัญแล้วต้องอยู่ปฏิบัติหน้าที่ตามห้วงระยะเวลาที่กำหนดต่อไป และอาจมีบางท่านต้องไปทำภารกิจต่างจังหวัดหรือต่างประเทศ จะได้ทราบว่าต้องอยู่ร่วมประชุมช่วงใดบ้าง ถ้าเราเปิดสมัยตาม             ระเบียบฯ ก็จะเป็นการเตือนตัวเองว่าจะไปทำภารกิจที่ใด เมื่อถึงสมัยประชุมสามัญต้องกลับมาประชุมตามที่กำหนด จึงขอมติที่ประชุมในการกำหนดสมัยประชุมสามัญประจำปี พ.ศ.2563 และสมัยประชุมสามัญ สมัยที่ 1 ของปี พ.ศ.2565  ตามที่เลขานุการสภาฯ ชี้แจง 

ต่อไปขอมติที่ประชุมกำหนดว่าสมัยประชุมสามัญประจำปี พ.ศ.2564    จะเริ่มเมื่อใดมีกำหนดกี่วัน และขอให้กำหนดวันเริ่มประชุมสมัยประชุมสามัญ ประจำปี สมัยที่ 1 ของปี พ.ศ.2565  ส.อบต.ท่านใดจะเสนอแตกต่างจากที่เลขานุการสภาฯ ชี้แจงหรือไม่ ก็ให้เสนอได้ และเมื่อไม่มีผู้ใดเสนอเพิ่มเติม กระผมขอมติที่ประชุมลงมติเห็นชอบกำหนดว่าแต่ละสมัย จะเริ่มเมื่อใด มีกำหนดกี่วัน           โดยแยกเป็นแต่ละสมัย ดังนี้
สมัยสามัญ สมัยที่ 2 ระหว่างวันที่ 1-15 พฤษภาคม 2564 มีกำหนด             15 วัน
หากเห็นชอบตามที่เสนอโปรดยกมือ
ที่ประชุมฯ
มีมติเห็นชอบกำหนดสมัยประชุม สมัยสามัญ สมัยที่ 2 ระหว่างวันที่ 1-15 พฤษภาคม 2564 มีกำหนด 15 วัน ด้วยเสียง 23 เสียง งดออกเสียง 1 เสียง (ประธานสภาฯ)

ประธานสภาฯ
 สมัยสามัญ สมัยที่ 3 ระหว่างวันที่ 1-15 สิงหาคม 2564 มีกำหนด 15 วัน

หากเห็นชอบตามที่เสนอโปรดยกมือ
ที่ประชุมฯ
มีมติเห็นชอบกำหนดสมัยประชุม สมัยสามัญ สมัยที่ 3 ระหว่างวันที่ 1-15 สิงหาคม 2564 มีกำหนด 15 วัน ด้วยเสียง 23 เสียง งดออกเสียง 1 เสียง (ประธานสภาฯ)
ประธานสภาฯ
สมัยสามัญ สมัยที่ 4 ระหว่างวันที่ 16-30 ตุลาคม 2564 มีกำหนด 15 วัน       หากเห็นชอบตามที่เสนอโปรดยกมือ
ที่ประชุมฯ
มีมติเห็นชอบกำหนดสมัยประชุม สมัยสามัญ สมัยที่ 4 ระหว่างวันที่ 16-30 ตุลาคม 2564  มีกำหนด 15 วัน ด้วยเสียง 23 เสียง งดออกเสียง 1 เสียง (ประธานสภาฯ)
ประธานสภาฯ
สมัยสามัญ สมัยที่ 1 ของปีพ.ศ.2565 ระหว่างวันที่ 1-15 กุมภาพันธ์ 2565              
มีกำหนด 15 วัน หากเห็นชอบตามที่เสนอโปรดยกมือ
/ที่ประชุมฯ  มีมติเห็นชอบ…

ที่ประชุมฯ
มีมติเห็นชอบกำหนดสมัยประชุม สมัยสามัญ สมัยที่ 1 ของปี พ.ศ. 2565 ระหว่างวันที่  1-15 กุมภาพันธ์ 2565  มีกำหนด  15 วัน ด้วยเสียง 23 เสียง งดออกเสียง 1 เสียง (ประธานสภาฯ)
ประธานสภาฯ
5.2 การขอความเห็นชอบเข้าทำประโยชน์ในพื้นที่ป่าไม้ ตามมติคณะรัฐมนตรี ขอเชิญผู้บริหารชี้แจงรายละเอียดครับ
รองนายก อบต.
เนื่องจาก นายก อบต. ไปราชการจึงได้มอบหมายให้กระผมมาทำหน้าที่แทน         และขอมอบหมายเจ้าหน้าที่รับผิดชอบเป็นผู้ชี้แจงรายละเอียดครับ
นักวิชาการเกษตร
ตามที่ศูนย์ส่งเสริมและพัฒนาอาชีพการเกษตรจังหวัดเชียงราย (เกษตรที่สูง)         มีหนังสือถึง อบต.แม่ฟ้าหลวง เรื่อง ขอความเห็นชอบเข้าทำประโยชน์ในพื้นที่ป่าไม้ ตามมติคณะรัฐมนตรี เมื่อวันที่ 23 มิถุนายน 2563 ซึ่งในกรณีส่วนราชการหรือหน่วยงานของรัฐเข้าทำประโยชน์ในพื้นที่ป่าไม้ก่อนได้รับอนุญาต ให้ยื่นคำขออนุญาตเข้าทำประโยชน์ภายใน 180 วัน นับตั้งแต่คณะรัฐมนตรีเห็นชอบ ในการเข้าทำประโยชน์ในพื้นที่ป่าไม้ จำเป็นต้องได้รับความเห็นชอบจากสภาองค์กรปกครองส่วนท้องถิ่นที่ป่านั้นตั้งอยู่ เพื่อประกอบการยื่นคำขออนุญาต จึงขอให้ที่ประชุมฯ พิจารณาให้ความเห็นชอบในการใช้ประโยชน์พื้นที่ป่าของศูนย์ฯ
ประธานสภาฯ
ส.อบต. ท่านใดมีข้อซักถาม หรือเสนอแนะ ในเรื่องการขอความเห็นชอบดังกล่าว เชิญครับ อำนาจหน้าที่ของสภาฯ คือการให้ความเห็นชอบครับ แต่ไม่ได้มีอำนาจอนุญาต เพราะเป็นพื้นที่ของกรมป่าไม้ หากไม่มีผู้ใดซักถาม หรือเสนอแนะ ก็ขอมติ ที่ประชุม หากเห็นชอบยกมือข้างขวาครับ
ที่ประชุมฯ
มีมติ เห็นชอบให้ศูนย์ส่งเสริมและพัฒนาอาชีพการเกษตรจังหวัดเชียงราย             (เกษตรที่สูง) เข้าทำประโยชน์ในพื้นที่ป่าไม้  ด้วยเสียง 23 เสียง งดออกเสียง        1 เสียง (ประธานสภาฯ)        
ประธานสภาฯ
๕.๓ ขออนุมัติขยายระยะเวลากันเงิน ขอเชิญผู้บริหารชี้แจงรายละเอียดครับ
รองนายก อบต.
ขอมอบหมายผู้อำนวยการกองคลังเป็นผู้ชี้แจงรายละเอียดครับ
ผอ.กองคลัง
ตามที่นายกองค์การบริหารส่วนตำบลแม่ฟ้าหลวง ได้อนุมัติให้กันเงินประโยชน์ตอบแทนอื่น (โบนัส)  ตามบันทึกข้อความ ที่ชร 82802/-  ลงวันที่  30  กันยายน  2563  อนุมัติกันเงินเพื่อเบิกจ่ายค่าตอบแทน ผู้ปฏิบัติราชการอันเป็นประโยชน์ แก่องค์กรปกครองส่วนท้องถิ่น ออกไปไม่เกินหกเดือน  
งานพัสดุ กองคลัง อยู่ระหว่างดำเนินการขายทอดตลาดอาคารสำนักงาน โดยมีกำหนดขายทอดตลาดในวันที่ 11 กุมภาพันธ์ 2564  โดยในประกาศขายทอดมีกำหนดรื้อถอนอาคารภายใน 30 วันหลังจากชนะประมูล และกองช่าง อยู่ระหว่างขออนุมัติดำเนินการก่อสร้างอาคารอเนกประสงค์ 3 ชั้นกว้าง 12 เมตร ยาว 20 เมตร สูง 12 เมตร เมื่อวันที่  2 กุมภาพันธ์  2563  งานพัสดุอยู่ระหว่างดำเนินการ 
/จัดหาพัสดุ...

จัดหาพัสดุโดยวิธี e-bidding กระบวนการในการดำเนินการจัดหาพัสดุ โดยวิธีดังกล่าว ใช้ระยะเวลาประมาณ 1 เดือน และการทำสัญญาต้องสามารถส่งพื้นที่ในการทำงานได้ โดยในการก่อสร้างอาคารดังกล่าวจะก่อสร้างเพื่อทดแทนอาคารสำนักงานที่ดำเนินการขายทอดตลาด ซึ่งอาจดำเนินการไม่แล้วเสร็จภายในเดือน มีนาคม 2564 งานการเงินและบัญชี กองคลังยังไม่ได้ดำเนินการเบิกจ่ายเงินค่าประโยชน์ตอบแทนอื่น (โบนัส) แต่อย่างใด ประกอบกับสภาองค์การบริหาร       ส่วนตำบลแม่ฟ้าหลวง กำหนดสมัยประชุมสภาองค์การบริหารส่วนตำบลสมัย สามัญ สมัยที่ 1  ระหว่างวันที่ 1-15 กุมภาพันธ์  2564  และสภาฯ ยังมิได้กำหนดสมัยประชุมสภาสมัยต่อไปแต่อย่างใด  เพื่อให้เป็นไปตามระเบียบกระทรวงมหาดไทยว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ และที่แก้ไขเพิ่มเติมจนถึง (ฉบับที่ 4) พ.ศ. ๒๕61  ข้อ 59/1 วรรค 2 “เมื่อสิ้นสุดระยะเวลาการกันเงินตามวรรคหนึ่ง หากยังดำเนินการไม่แล้วเสร็จ ให้ขอขยายเวลาการเบิกจ่ายเงินต่อสภาได้อีกไม่เกินหกเดือน”  หนังสือสำนักงาน ก.จ., ก.ท. และ ก.อบต. ด่วนที่สุด ที่ มท 0809.3/  ว.27 ลงวันที่ 27 ธันวาคม 2559  เรื่องซักซ้อมแนวทางการปฏิบัติเกี่ยวกับหลักเกณฑ์ เงี่อนไข และวิธีการกำหนดเงินประโยชน์ตอบแทนอื่น เป็นกรณีพิเศษอันมีลักษณะเป็นเงินรางวัลประจำปี  หนังสือสำนักงาน ก.อบต. ที่ มท 0809.3/510  ลงวันที่ 21  ธันวาคม 2561  เรื่อง  หารือเกี่ยวกับคุณสมบัติและเงื่อนไขในการขอรับการประเมินเพื่อกำหนดเงินประโยชน์ตอบแทนอื่นเป็นกรณีพิเศษ ประจำปีงบประมาณ พ.ศ. 2561 กองคลัง อบต.แม่ฟ้าหลวง จึงขอให้ท่านพิจารณาอนุมัติขยายระยะเวลากันเงินออกไปอีก 6 เดือน (ตั้งแต่เดือนเมษายน – กันยายน 2564) 
ประธานสภาฯ
ส.อบต. ท่านใดมีข้อซักถาม หรือเสนอแนะ การขออนุมัติขยายระยะเวลากันเงิน           เชิญครับ หากไม่มีผู้ใดซักถาม หรือเสนอแนะ ก็ขอมติที่ประชุม หากเห็นชอบยกมือครับ
ที่ประชุมฯ
มีมติ เห็นชอบการขออนุมัติขยายระยะเวลากันเงินออกไปอีก 6 เดือน (ตั้งแต่เดือนเมษายน – กันยายน 2564) ด้วยเสียง 23 เสียง งดออกเสียง 1 เสียง                 (ประธานสภาฯ)        
ประธานสภาฯ
๕.๔ พิจารณาการโอนงบประมาณตั้งจ่ายรายการใหม่ ขอเชิญผู้บริหารชี้แจงรายละเอียดครับ
รองนายก อบต.
ขอมอบหมายเจ้าหน้าที่รับผิดชอบเป็นผู้ชี้แจงรายละเอียดครับ
นายนพเดช รก.หัวหน้าสำนักปลัด  ชี้แจงรายละเอียดตามที่แจกให้ ส.อบต.ทุกท่าน
ประธานสภาฯ
ส.อบต. ท่านใดมีข้อซักถาม หรือเสนอแนะ การโอนงบประมาณตั้งจ่ายรายการใหม่           เชิญครับ หากไม่มีผู้ใดซักถาม หรือเสนอแนะ ก็ขอมติที่ประชุม หากเห็นชอบยกมือข้างขวาครับ
/ที่ประชุมฯ มีมติเห็นชอบ...

ที่ประชุมฯ
มีมติเห็นชอบการโอนงบประมาณตั้งจ่ายรายการใหม่ ด้วยเสียง 23 เสียง งดออกเสียง 1 เสียง (ประธานสภาฯ)        
ระเบียบวาระที่ ๖

เรื่องอื่น ๆ
ประธานสภาฯ
6.1 ประชาสัมพันธ์การขายทอดตลาดพัสดุชำรุด เสื่อมสภาพ หรือไม่มี       ความจำเป็นต้องใช้ในราชการต่อไป ขอเชิญผู้บริหารชี้แจงรายละเอียดครับ
รองนายก อบต.
ขอมอบหมายผู้อำนวยการกองคลังเป็นผู้ชี้แจงรายละเอียดครับ
ผอ.กองคลัง
ชี้แจงรายละเอียดตามที่แจกให้ ส.อบต.ทุกท่าน
ประธานสภาฯ
เรื่องการขายทอดตลาดพัสดุชำรุด เสื่อมสภาพ หรือไม่มีความจำเป็นต้องใช้                ในราชการต่อไป  ส.อบต.ท่านใด จะแก้ไข เพิ่มเติม หรืออภิปรายหรือไม่ครับ         หากไม่มีก็ถือว่าที่ประชุมฯ รับทราบครับ
ที่ประชุมฯ
รับทราบ
ประธานสภาฯ
๖.๒ แผนดำเนินงาน ฉบับที่ ๓ ประจำปีงบประมาณ พ.ศ.๒๕๖๔ ขอเชิญผู้บริหารชี้แจงรายละเอียดครับ 
รองนายก อบต.
แผนดำเนินงาน ฉบับที่ ๓ ประจำปีงบประมาณ พ.ศ.๒๕๖๔ ขอมอบหมายเจ้าหน้าที่รับผิดชอบเป็นผู้ชี้แจงรายละเอียดครับ
นายปฎิภาณ ผช.จพง.ธุรการ
ชี้แจงรายละเอียดตามเอกสารที่แจกให้ ส.อบต. ทุกท่าน
ที่ประชุมฯ
รับทราบ
ประธานสภาฯ
6.3 เรื่องติดตามผลการดำเนินงานโครงการ สปสช. ประจำปีงบประมาณ พ.ศ.๒๕๖๒-๒๕๖๓ ขอเชิญผู้บริหารชี้แจงรายละเอียดครับ
รองนายก อบต.
เรื่องการติดตามผลการดำเนินงานโครงการ สปสช. ประจำปีงบประมาณ พ.ศ.๒๕๖๒-๒๕๖๓ ขอมอบหมายเจ้าหน้าที่รับผิดชอบชี้แจงรายละเอียดครับ

ปลัด อบต.
ขอแจ้งข้อมูลให้ทราบเบื้องต้นครับ งบประมาณ สปสช. ปีงบประมาณ พ.ศ.2563   มีจำนวน 1,300,000 บาท ซึ่งแต่ละหมู่บ้านส่งโครงการเพื่อให้คณะกรรมการ สปสช. พิจารณาอนุมัติงบประมาณ มีจำนวน 29 โครงการ ใช้งบประมาณ 1,100,000 บาท วงเงินคงเหลือ 200,000 บาท และในปีนี้ สปสช. จึงไม่สมทบงบประมาณให้ และอบต. ก็ยังไม่ได้เบิกจ่ายตามข้อบัญญัติงบประมาณรายจ่ายประจำปีงบประมาณ พ.ศ.2564 โดยให้เหตุผลว่าเราไม่มีการเบิกจ่ายตามที่หน่วยงานกำหนด สำหรับรายละเอียดจะแจ้งในที่ประชุมช่วงบ่าย ซึ่งหลายท่านเป็นคณะกรรมการฯ ครับ
ที่ประชุมฯ
รับทราบ
/ประธานสภาฯ…

ประธานสภาฯ
6.4 การเสนอโครงการที่ขอรับการสนับสนุนเงินจากกองทุนเพื่อส่งเสริมการอนุรักษ์พลังงานประจำปีงบประมาณ พ.ศ.๒๕๖๔ ขอเชิญผู้บริหารชี้แจงรายละเอียดครับ
รองนายก อบต.
การเสนอโครงการที่ขอรับการสนับสนุนเงินจากกองทุนเพื่อส่งเสริมการอนุรักษ์พลังงานประจำปีงบประมาณ พ.ศ.๒๕๖๔  ขอมอบหมายเจ้าหน้าที่รับผิดชอบชี้แจงรายละเอียดครับ

ปลัด อบต.
กองทุนเพื่อส่งเสริมการอนุรักษ์พลังงาน ขอความร่วมมือ อบต. สำรวจผู้ที่สนใจการดำเนินโครงการเกี่ยวกับพลังงานทดแทน สามารถสมัครที่ อบต. และจะมีการให้ข้อมูลรายละเอียดโดยปลัดอำเภอแม่ฟ้าหลวง ในวันพฤหัสบดี ที่ 18 กุมภาพันธ์ 2564  ณ ห้องประชุม อบต.แม่ฟ้าหลวง ชั้น 3 เวลา 13.00 น. ครับ
ที่ประชุมฯ
รับทราบ
นายอดิศร ส.อบต.ม.15 วันที่ 1 มกราคม 2564 ชาวบ้านปางพระราชทานได้ร่วมกันจัดทำแนวกันไฟเส้นทาง หน้าศูนย์หัตถกรรมเข้าไปถึงในหมู่บ้าน และเห็นว่าถนนช่วงที่ 2 ยังไม่ได้รับการซ่อมแซมจากผู้รับเหมา จึงขอให้ อบต. รีบเร่งรัดให้ผู้รับเหมารีบดำเนินการซ่อมแซมก่อนที่จะสิ้นสุดระยะเวลาการประกันสัญญาครับ และอีกเรื่องครับเรื่องที่ปริมาณขยะหายไปจำนวนมาก จากการที่ได้จัดทำแนวกันไฟลงไปข้างล่างพบขยะเป็นจำนวนมาก จึงฝากผู้บริหารแก้ไขปัญหาในส่วนนี้ด้วยครับ
ปลัด อบต.
เรื่องขยะ เบื้องต้น อบต. ได้ไปติดป้ายห้ามทิ้งขยะ และดำเนินการจัดหากล้องเคลื่อนที่เพื่อดำเนินการในเรื่องดังกล่าวครับ และจะหาวิธีการต่างๆ เพื่อให้ภารกิจสำเร็จลุล่วงและขอความร่วมมือกรรมการหมู่บ้านเขียนชื่อ บ้านเลขที่ติดถุงขยะด้วยครับ
ผอ.กองคลัง
ในส่วนของถนนสัญญาจะสิ้นสุดในวันที่ 1 พฤษภาคม 2564 ซึ่ง อบต. ได้แจ้งผู้รับเหมาดำเนินการซ่อมแซมแล้ว แต่ยังไม่มาดำเนินการซ่อมแซม กองคลังจะเร่งติดตามให้มาซ่อมแซมก่อนสิ้นสุดการค้ำประกันสัญญาค่ะ
นายวิทยา รองนายก อบต. เรื่องถนนก็เป็นไปตาม ผอ.กองคลังชี้แจงครับ ส่วนเรื่องขยะ จะมีการนัดหมายผู้ใหญ่บ้านเพื่อร่วมปรึกษาหารือกันแก้ไขปัญหาต่อไปครับ
ประธานสภาฯ
เรื่องปัญหาขยะมูลฝอย ขอเสนอแนะให้ทุกหมู่บ้านตั้งกฎ กติกา บทลงโทษ         เพื่อบังคับใช้กับผู้กระทำผิด ซึ่งหมู่ที่ 6 ปฏิบัติค่อนข้างได้ผลดีครับ และควรจะมีกล้องเคลื่อนที่เพื่อเป็นหลักฐานในการตรวจจับผู้กระทำความผิด
ที่ประชุมฯ
รับทราบ
/นายอดิศร ส.อบต.ม.15…

นายอดิศร ส.อบต.ม.15 ขอฝากผู้บริหารแจ้งที่ประชุมหัวหน้าส่วนราชการระดับอำเภอที่มีตำรวจเข้าร่วม เรื่องการตั้งด่านตรวจจับยาเสพติดในหมู่บ้าน ตรวจจับยาเสพติดชาวบ้านเห็นด้วย       แต่ตรวจจับการพกพาใบขับขี่ หรือตรวจจับยานพาหนะ และขับรถไล่จับ ชาวบ้าน ไม่เห็นด้วยครับ 
ผู้บริหารฯ
รับทราบ
ประธานสภาฯ
ประชาสัมพันธ์การขอรับรถสามล้อชนิดมือโยกสำหรับคนพิการ ขอเชิญผู้บริหารชี้แจงรายละเอียดครับ
ปลัด อบต.
ขอประชาสัมพันธ์การขอรับรถสามล้อชนิดมือโยกสำหรับคนพิการ หมู่บ้านไหนมี     ผู้พิการที่มีความต้องการ ขอให้ส่งรายชื่อมาที่งานพัฒนาชุมชน อบต.แม่ฟ้าหลวง เพื่อที่จะได้ประสานสำนักงานพัฒนาสังคมและความมั่นคงของมนุษย์จังหวัดเชียงรายต่อไปครับ และในส่วนของผู้พิการขอให้ทุกหมู่บ้านสำรวจผู้พิการที่บัตรประจำตัวผู้พิการหมดอายุ แจ้งได้ที่งานพัฒนาชุมชน อบต.แม่ฟ้าหลวง เพื่อที่จะได้รวบรวมและพาไปตรวจสอบความพิการ ณ โรงพยาบาลแม่จัน และนำบัตรไปต่ออายุ แต่ทั้งนี้ทั้งนั้นขอความร่วมมือให้ท่านให้ผู้พิการที่จะตรวจความพิการมาพร้อมกัน เพราะมิเช่นนั้นจะทำให้เสียเวลาในการทำงานของเจ้าหน้าที่ เพราะโดยปกติแล้ว      ผู้พิการจะต้องดำเนินการเองในขั้นตอนที่กล่าวมาข้างต้น แต่ อบต.แม่ฟ้าหลวง          ช่วยอำนวยความสะดวกให้ จึงแจ้งมาเพื่อทราบครับ
ที่ประชุมฯ
รับทราบ
ประธานสภาฯ
ขอแจ้งเรื่องการบริหารจัดการเกี่ยวกับไฟป่า ปีนี้มีหน่วยไฟป่าเพิ่มขึ้น จำนวน 2 จุด คือ บ้านสามัคคีใหม่ และบริเวณ กม.7 ฐานเสือไฟ รวมเป็น 10 จุด และแต่ละหมู่บ้านได้รับงบประมาณในการจัดทำแนวกันไฟ สำหรับหมู่บ้านที่มีแนวเขตติดกับอำเภอแม่สายและประเทศเพื่อนบ้านหลังจากทำแนวกันไฟเสร็จจะมีการชิงเผา ในปีที่ผ่านมาเกิดไฟไหม้ป่า จำนวน 1,800 กว่าไร่ และปัจจุบันได้มีการเพิ่มจุดเติมน้ำ คือ ฐานเสือไฟ กม.7 ทำแทงค์น้ำเพิ่มเติม  ฐานผาขาว บริเวณวัดน้อย บริเวณหน้า      ฐาน ตชด.ร่มโพธิ์ และห้วยน้ำริน
ปลัด อบต.
เรื่องภัยแล้งและไฟป่า นายก อบต. ได้สั่งการให้ติดตั้งจุดเติมน้ำเพิ่มเติม จำนวน 2 จุด คือ กลางหมู่บ้านขาแหย่งฯ และบริเวณสามแยกสายเก่า-สายใหม่ทางขึ้นพระธาตุดอยตุง และมีแผนจะจัดทำเพิ่มเติมอีก 1 จุด คือเส้นทางใกล้หน่วยไฟป่าพญาลอ อีกส่วนได้เชื่อมต่อน้ำจากอ่างเก็บน้ำบ้านจะลอ เพื่อมาเติมน้ำให้สระหนึ่ง และได้ซ่อมแซมสระหนึ่งเพื่อรองรับน้ำไม่ให้รั่วไหล ซึ่งน้ำจากสระหนึ่งนำมาใช้เป็นแหล่งน้ำสำรองเพื่อใช้ในระบบประปาหมู่บ้านห้วยน้ำขุ่น เมื่ออ่างเก็บน้ำห้วยช้างแห้ง   รวมทั้งซ่อมแซมฝายน้ำล้นบ้านสวนป่าซึ่งถูกน้ำกัดเซาะ  และกักเก็บน้ำไว้ในแทงค์เก็บน้ำบริเวณป่าช้า หมู่ที่ 18  สิ่งไหนที่ทำแล้วเกิดประสิทธิภาพและประสิทธิผล 
/อบต.จะดำเนินการ…

อบต.จะดำเนินการอย่างเต็มความสามารถ แต่ก็ขอความร่วมมือชาวบ้านช่วยกันประหยัดน้ำและช่วยกันบริหารจัดการน้ำให้เกิดความเดือดร้อนน้อยที่สุด 
เรื่องท่อ pvc สืบเนื่องจากปีที่ผ่านมาได้จัดซื้อท่อ pvc จากร้านที่ อบต. สามารถซื้อเป็นเงินเชื่อได้ และได้ของคุณภาพไม่เหมาะสมกับสภาพพื้นที่ ในปีนี้ อบต. ได้แจ้งทางร้านค้าว่าให้นำท่อที่มีคุณภาพเหมาะสมกับสภาพพื้นที่ของเราครับ  และการสำรวจความต้องการท่อ pvc ที่ชำรุดเสียหาย เป็นการสำรวจเฉพาะช่วงแนวท่อที่ชำรุดเสียหายครับ ไม่ได้เปลี่ยนให้ใหม่ทั้งชุดครับ 
ที่ประชุมฯ
รับทราบ
ประธานสภาฯ
-อาสาทำดีที่ได้รับการบำบัด ปี พ.ศ.2562 จากการติดตามโดยรวมมีความประพฤติที่ดี แต่มีบางส่วนยังมีพฤติกรรมที่ไม่ดีขึ้น และมีการมั่วสุมบ้านห้วยน้ำขุ่นถูกจับกุมหลายราย ขอให้ช่วยกันสอดส่องดูแลด้วยครับ

-  ผู้ใหญ่บ้านสวนป่า หมู่ที่ 14 ได้ยื่นหนังสือลาออกต่อนายอำเภอแม่ฟ้าหลวงแล้ว ซึ่งจะมีผลในวันที่ 1 เมษายน 2564

- ปีนี้สถานการณ์น้ำค่อนข้างแล้งขอให้แต่ละหมู่บ้านมีมาตรการในการบริหารจัดการน้ำเพื่อให้ผ่านพ้นไปวิกฤตไปได้ด้วยดี เนื่องจากรถน้ำของ อบต. มีจำนวนไม่เพียงพอและมีภารกิจหลายด้านทั้งภัยแล้งและไฟป่า
ที่ประชุมฯ
รับทราบ
ประธานสภาฯ
ส.อบต.ท่านใดมีเรื่องที่จะแจ้ง หรือสอบถามอีกหรือไม่ครับ  ถ้าไม่มีขอปิดการประชุมครับ
เลิกประชุมเวลา 

๑4.00  น.
เลิกประชุมเวลา 

๑4.00  น.
              
(ลงชื่อ)  เผ่าพันธ์ธิน  ธรรมบัณฑิต
จดรายงานการประชุม
            




       (นายเผ่าพันธ์ธิน  ธรรมบัณฑิต)

                 

     เลขานุการสภา อบต. แม่ฟ้าหลวง 
 (ลงชื่อ)    วันชัย  ปรีชาสถาพรกุล    กรรมการตรวจรายงานการประชุม

          (นายวันชัย  ปรีชาสถาพรกุล)
(ลงชื่อ)    อนุธิดา  วรุณพรฐิตามร    กรรมการตรวจรายงานการประชุม
  
       (นางสาวอนุธิดา  วรุณพรฐิตามร)
(ลงชื่อ)     สัจจา  นวลลม    กรรมการตรวจรายงานการประชุม
  
        (นายสัจจา  นวลลม) 
-  รับรองรายงานการประชุมครั้งที่ผ่านมา 


   สมัยวิสามัญ สมัยที่ ๓ ครั้งที่ ๑/๒563


   เมื่อวันอังคารที่ ๒๙ ธันวาคม 2563








 (ลงชื่อ)    พงษ์ศักดิ์  อภิสวัสดิ์สุนทร  				  


        (นายพงษ์ศักดิ์  อภิสวัสดิ์สุนทร)


ประธานสภาองค์การบริหารส่วนตำบลแม่ฟ้าหลวง











